প্রেসিডেন্সির প্রাক্তনী তথা প্রসার ভারতীর প্রাক্তন সিইও জহর সরকার এ দিন জানান, প্রেসিডেন্সি বিশ্ববিদ্যালয় ও হিন্দু হস্টেল অঙ্গাঙ্গিভাবে যুক্ত। প্রেসিডেন্সিকে পাঁচতারা হোটেল না-বানিয়ে যদি অনেক আগেই হিন্দু হস্টেলের দিকে নজর দেওয়া যেত, তা হলে প্রেসিডেন্সির ইতিহাসে মঙ্গলবারের ওই দুঃখজনক ঘটনা ঘটত না।’’ স্পষ্টতই তাঁর ইঙ্গিত নন্দন-৩ প্রেক্ষাগৃহে কোনও রকমে সারা প্রেসিডেন্সির চলতি বছরে সমাবর্তনের দিকে। প্রেসিডেন্সির প্রাক্তনী সংসদের সাধারণ সম্পাদক বিভাস চৌধুরী এ দিন জানান, প্রেসিডেন্সির ঐতিহ্যের সঙ্গে হিন্দু হস্টেল ঐতিহ্যও জড়িত। তবে তিনি মনে করেন, পড়ুয়াদের জেদের ফলে মঙ্গলবার যা হল, তাতে গরিমা নষ্ট হয়েছে প্রেসিডেন্সিরই।